61969J0064
DOMSTOLENS DOM
AF 16. APRIL 1970
La Compagnie française commerciale et financière, SA
mod Kommissionen for De europæiske Fællesskaber
Sag 64/69
Processprog: Fransk
Angående:
Et krav om annullation af:
1.
artikel 2, Stk. 1, litra a, 2. afsnit i Kommissionens forordning (EØF) nr. 1660/69 af 22. august 1969 om visse forholdsregler, der skal træffes på landbrugsområdet som følge af devalueringen af den franske franc, hvorefter »bestemmelserne i foregående afsnit finder kun anvendelse, hvis restitutionen kan fastsættes forud, og denne mulighed er blevet udnyttet«;
2.
samme forordnings artikel 3, i det omfang den fastsætter den 25. august 1969 som dato for forordningens ikrafttræden og bestemmer, at artiklerne 1 og 2 har virkning fra den 11. august 1969.
Domskonklusion:
Sagen afvises.
Generaladvokatens forslag til afgørelse :
Kommissionens begæring i henhold til procesreglementets artikel 91 bør imødekommes, og sagen bør uden realitetsbehandling afvises.
Sammendrag
En institutions retsakter — forordning — begreb
(EØF-traktatens artikel 189)
En retsakts lovgivningskarakter trues ikke af muligheden for mere eller mindre præcist at præcisere antallet eller endog identiteten af de retsundergivne, som den på et givet tidspunkt finder anvendelse på, så længe denne anvendelse sker i kraft af en objektiv retlig eller faktisk situation, som er beskrevet i retsakten, og står i forbindelse med dennes formål.
Den omstændighed, at en overgangsregel kun angår visse situationer, der er opstået før en af den fastsat dato og følgelig ofte bestemt allerede inden dens ikrafttræden, hindrer ikke, at en sådan regel udgør en integrerende del af de tidligere og nye bestemmelser, som den skal skabe overensstemmelse mellem, og derfor bidrager til disses almindelige karakter.